kardosdrur/scandi-wiki huggingface dataset:
Theodor von Oppolzer

Theodor Egon Ritter von Oppolzer (født 26. oktober 1841 i Prag, død 26. december 1886 i Wien) var en østrigsk astronom, søn af Johann von Oppolzer, far til Egon von Oppolzer.

Von Oppolzer blev 1865 efter faderens ønske medicinsk kandidat, men havde i sin studietid ved siden af ivrig studeret astronomi og fra 1861 til 1865 publiceret 56 astronomiske arbejder, for det meste vidtløftige beregninger af planet- og kometbaner. 1866 blev von Oppolzer privatdocent og 1870 Prof. i Astronomi ved Univ. i Wien. 1872 indvalgtes han i den europæiske gradmåling og fra 1874 i dens permanente kommission, fra 1882 dens sekretær; han har dels selv direkte, dels under sit opsyn 1873—76 udført 40 længdebestemmelser foruden bredde- og azimutbestemmelser, så at i disse år så godt som det hele program blev gennemarbejdet.

1885 blev Opolzer Østrigs repræsentant i Comité international des poids et mesures. Ved siden heraf har han 1884 udført fundamentale pendulobservationer i Wien og publiceret en række betydelige astronomiske arbejder; ved hans død var deres tal 320. Af disse skal nævnes: »Lehrbuch zur Bahnbestimmung der Kometen und Planeten«, I, II (1870 [1882], 1880), »Ueber den Winneckeschen Cometen« (1870, 1873), »Ueber die Bestimmung einer Cometenbahn« (1868, 1869, 1871), »Syzygien Tafeln für den Mond« (1881), »Canon der Finsternisse« (1885), »Entwurf einer Mondtheorie« (1885, 1887), »Ueber die astronomische Refraction« (1886), »Ueber die Auflösung des Keplerschen Problems« (1885).

Kilder 
 

Astronomer fra Østrig
Ansatte ved Wiens Universitet
Salmonsens
Østrigere i 1800-tallet
Personer fra Prag
Johann von Oppolzer

Johann Ritter von Oppolzer (født 4. august 1808 i Gratzen i Böhmen, død 16. april 1871 i Wien) var en østrigsk læge, far til Theodor von Oppolzer.

Von Oppolzer tog eksamen i 1835, var assistent ved Allgemeines Krankenhaus i Prag, hvor han i 1841 blev professor og overlæge. Han blev i 1848 ansat ved Jakobs Hospital i Leipzig med medicinsk klinik som fag, og forflyttedes i 1860 til Wien som overlæge ved Allgemeines Krankenhaus der. Han blev smittet med plettyfus på hospitalet og døde et par dage efter, at han havde stillet diagnosen på sig selv.

Von Oppolzer hører til Wien-skolens berømteste mænd, og anden medicinsk klinik i Wien, oprettet i 1849, blev det sted, fra hvilket kampen mod den forrige periodes nihilisme lededes, idet en målbevidst terapi fulgte en til det yderste nøjagtig diagnose. Han trådte derved noget i modsætning til tidens anden store Wien-kliniker, Škoda, for hvem de terapeutiske formål kun spillede en ringe rolle.

Von Oppolzer har kun skrevet meget lidt ud over enkelte kasuistiske afhandlinger, men han fik stor betydning ved at sætte hydroterapi, balneologi, elektroterapi og andre dengang nye behandlingsmåder i gang. Han var den første, der anvendte betegnelsen paratyphlitis for visse betændelsesagtige tilstande i højre side af underlivet. Von Oppolzers Vorlesungen über specielle Pathologie und Therapie blev udgivet af Emil Stoffella i 1872.

Kilder 
 

Læger fra Østrig
Ansatte ved Prags Universitet
Ansatte ved Leipzigs Universitet
Ansatte ved Wiens Universitet
Riddere fra Østrig
Østrigere i 1800-tallet
Salmonsens
Wilhelm Andreas Wexels

Wilhelm Andreas Wexels (født 29. marts 1797 i København, død 14. maj 1866 i Kristiania) var en norsk præst.

Wexels blev 1814 student, 1818 cand. theol. og udnævntes 1819 til præst ved Vor Frelsers Kirke i Kristiania, til hvilken han lige til sin død var knyttet. Medens han i den første tid, spottet og hånet som "Helligpræsten", talte for tomme bænkerader, fyldtes i årenes løb disse efterhånden, og i hans høje alderdom, da han ikke var tiden rettroende og "hellig" nok, var den rummelige kirke stedse fyldt til trængsel.
 
10 år efter at Wexels var indtrådt i kirkens tjeneste, udgav filosoffen Nils Treschow sin Kristendommens Aand eller den evangeliske Lære, mod hvilken Wexels tog til genmæle; skriftet fremkaldte et modskrift fra Treschows hånd, og et svar fra Wexels, og ordskiftet bidrog til at belyse uklarheden i den rådende opfattelse af, hvad der er kristendom.

Få år efter fandt Wexels forhandlinger med postrøveren og morderen Martin Petersen sted, og under og gennem disse vandt den unge præst en sikker position i kirken. Fra nu af stod han i en virksomhed af så forskelligartet karakter og af så vidtrækkende betydning, at næppe nogen anden præst øvede en tilsvarende indflydelse.

Som Wexels hovedværk må hans 1837—54 i 4 dele udgivne Forklaring over det nye Testaments Skrifter anføres. Men hans betydning inden for kirken må først og fremmest måles gennem hans prædikensamlinger og opbyggelsesskrifter, hvoraf hans Andagtsbog for Menigmand er udkommet i 13 oplag, hans bibelhistorie, der fra 1839 er udkommet i 20 oplag, hans salmesamlinger og hans stridsskrifter.

Kilder 

 

 

Præster fra Norge
Teologer fra Norge
Faglitterære forfattere fra Norge
Nordmænd i 1800-tallet
Salmonsens
Benjamin Olsen (maler)

Christian Benjamin Olsen (3. maj 1873 i Odense – 11. februar 1935 på Frederiksberg) var en dansk marinemaler, som malede i traditionen fra Carl Locher, Vilhelm Arnesen og Christian Blache.

Olsen stod i malerlære i Svendborg og uddannede sig fra 1893 på egen hånd til marinemaler i København med vejledning og støtte fra Christian Blache.

Efter en rejse til Nord- og Vestafrika med S/S CG Koch debuterede han på Kunstnernes Efterårsudstilling i 1905. Det fremmedartede og romantiske prægede dog ikke hans værker, hvorimod hans togter med den danske marine, bl.a. på kongeparrets rejser til Færøerne, Island og Grønland i 1921 og 1926, satte sig synlige spor i form af en naturalistiske gengivelse af himmel og bølgegang og en pålidelig skibsportrættering.

Olsen har på store vaser udført talrige skibsportrætter og mariner i underglasurmaling, en teknik han beherskede med stor overlegenhed. Som porcelænsmaler virkede han fra 1906 til sin død, først ved Bing & Grøndahl og fra 1913 ved Den Kongelige Porcelænsfabrik.

Han er begravet på Solbjerg Parkkirkegård.

Olsen er bl.a. repræsenteret på Museet på Koldinghus og på Museet for Søfart.

Hæder 
 1919: De Neuhausenske Præmier  (for Småfartøjer i bygevejr)
 1933: Ridder af Dannebrogordenen

Kilder og eksterne henvisninger 

 
 Marinemaleren Benjamin Olsen

Eksterne henvisninger 
 

Malere fra Danmark
Personer fra Odense
Marinemalere
Modtagere af De Neuhausenske Præmier
Porcelænsmalere
Danskere i 1800-tallet
Danskere i 1900-tallet
Personer i Dansk Biografisk Leksikon
Riddere af Dannebrog
Benjamin Olsen

Benjamin Olsen flere personer har dette navn.

 Benjamin Olsen (maler) - Christian Benjamin Olsen, en dansk marinemalere
 Benjamin Olsen (læge) - dansk læge
Amlodipin

Amlodipin (oprindeligt handelsnavn Norvasc®) er en langtidsvirkende calciumantagonist, der anvendes til behandling af forhøjet blodtryk, angina pectoris og Raynauds syndrom. Som andre calciumantagonister, virker amlodipin ved at afslappe glatmuskulatur i arterievæggen, som medfører nedsat perifær modstand og derved nedsat blodtryk.

Efter det kolesterolsænkende lægemiddel simvastatin, var amlodipin i 2012 det hyppigst udleverede lægemiddel på danske apoteker (målt i definerede døgndoser, DDD).

Bivirkninger 
Hyppige bivirkninger inkluderer bl.a. perifære ødemer, træthed, kvalme, ansigtsrødmen, palpitationer, hovedpine og svimmelhed.

Referencer 

Lægemidler tilhørende hjerte og kredsløb
Libyen ved sommer-OL 2012

Libyen deltog under Sommer-OL 2012 i London som blev arrangeret i perioden 27. juli til 12. august 2012.

Medaljer 

Lande ved sommer-OL 2012
Libyen ved sommer-OL
Oman ved sommer-OL 2012

Oman deltog under Sommer-OL 2012 i London som blev arrangeret i perioden 27. juli til 12. august 2012.

Medaljer 

Lande ved sommer-OL 2012
2012
Dominique Wilkins

Dominique Wilkins (født 12. januar 1960) er en tidligere amerikansk basketballspiller, som oprindeligt er født i Frankrig. Dominique spillede det meste af hans karriere hos Atlanta Hawks i National Basketball Association (NBA). Han blev verdenskendt for sine fantastiske dunks og vandt to gange NBA Slam dunk contest (1985 og 1990), hvor man kårer ligaens bedste dunker. Især konkurrencen i 1985 bliver stadig den dag i dag betragtet som legendarisk, da Wilkins vandt over Michael Jordan i en meget tæt og jævnbyrdig kamp. Hawks havde ikke noget specielt godt hold i 80'erne og 90'erne, men Wilkins formåede alligevel at samle mange fans til kampene. Wilkins tog flere gange til Europæisk Basket hvor han blandt andet vandt det græske mesterskab i 1996. Han vendte dog af flere omgange tilbage til NBA. Wilkins havde et stort talent for at score point og var i 1986 den mest scorende spiller i NBA. Han bliver betragtet som en af de bedste dunkere nogensinde, sammen med Vince Carter, Michael Jordan og Jason Richardson.

I 2006 blev Wilkins optaget i Naismith Memorial Basketball Hall of Fame.

U.S.A's Basketlandshold 
På trods af sine store status i ligaen, var han ikke med på The Dream Team, som vandt guld ved 1992 OL i Barcelona. Han vandt dog guld i 1994 ved Verdensmesterskabet i Canada, sammen med blandt andet Alonzo Mourning.

Tidligere Hold 
Atlanta Hawks (1982-1994)
Boston Celtics (1994-1995) 
Panathinaikos (Grækenland) (1995-1996)
San Antonio Spurs (1996-1997)
Fortitudo Bologna (Italien) (1997-1998)
Orlando Magic (1999)

Basketballspillere fra USA
Medlemmer af Naismith Memorial Basketball Hall of Fame
Israel ved sommer-OL 2012

Israel deltog under Sommer-OL 2012 i London som blev arrangeret i perioden 27. juli til 12. august 2012.

Medaljer 
Israel vandt ingen medaljer ved sommer-OL i London 2012.

Kilder 

Lande ved sommer-OL 2012
Israel ved sommer-OL
Bulgarien ved sommer-OL 2012

Bulgarien deltog under Sommer-OL 2012 i London som blev arrangeret i perioden 27. juli til 12. august 2012.

Medaljer 

Lande ved sommer-OL 2012
2012
Melanie Schlanger

Melanie "Mel" Renée Schlanger (født 31. august 1986), nu Melanie Wright, er en australsk tidligere svømmer, der først svømmede for sit land ved internationale stævner i 2006. Hun deltog i to olympiske lege, inden hun indstillede sin aktive karriere i 2015.

Svømmekarriere 
Hendes første internationale succes kom, da hun var med på holdet, der blev verdensmestre i 4×100 m stafet i 2007. Samme år var hun med til at sætte verdensrekord i samme disciplin på kortbane. 

Ved OL 2008 i Beijing svømmede var hun med i stafet for Australien i både 100 meter fri og 200 meter fri. I førstnævnte blev australierne nummer tre i indledende heat, og i finalen blev det til bronzemedaljer, idet de måtte se verdensrekordholderne fra Holland tage guldet og amerikanere sølvet. I 200 m-stafetten svømmede Schlanger kun indledende heat, hvor en tredjeplads var tilstrækkeligt til at gå i finalen. Her var det Steph Rice, Bronte Barratt, Kylie Palmer og Linda MacKenzie, der repræsenterede Australien og vandt guld i verdensrekordtiden 7.44,31 minutter foran Kina og USA.

Hun repræsenterede igen Australien ved Sommer-OL 2012 i London, hvor stillede op i tre stafetkonkurrencer samt 100 m fri individuelt. Her vandt hun sit indledende heat og ligeledes semifinalen, mens hun i finalen var 0,03 sekund fra bronzemedaljen som nummer fire. I 100 meter fri stafet var hun ikke med indledende heat, men i finalen svømmede hun sidste tur, da australierne vandt i ny olympisk rekord med tiden 3.33,15 minutter, foran Holland og USA. De tre øvrige australiere i finalen var Alicia Coutts, Cate Campbell og Brittany Elmslie. Også i 200 meter fri stafet svømmede Schlanger kun finalen, hvor hun på andenturen bragte australierne i spidsen, men på sidste tur overhalede amerikanerne dem og vandt guld, mens australierne fik sølv og Frankrig bronze. Endelig svømmede hun sidsteturen i finalen i 4×100 m medley, hvor de amerikanske svømmere havde skabt for stort et forspring, til at hun kunne indhente dem, men hun vandt her endnu en sølvmedalje, mens Japan blev nummer tre.

I 2014 var hun med til at sætte verdensrekord i 4×100 m fri, da det australske hold svømmede på 3.30,98 minutter i Glasgow. Ved VM i 2015 i Kazan var hun med på holdet i 4×100 m fri, der vandt guld, samt på holdet i 4×100 m medley, der vandt bronze.

Privat 
Mel Schlanger blev gift med svømmeren Chris Wright, der ligeledes deltog i OL 2012.

Referencer

Eksterne henvisninger 

Svømmere fra Australien
Deltagere for Australien ved sommer-OL 2012
Deltagere for Australien ved sommer-OL 2016
Medaljevindere ved sommer-OL 2012
Medaljevindere ved sommer-OL 2016
Olympiske medaljevindere i svømning
Olympiske mestre fra Australien
Olympiske sølvmedaljevindere fra Australien
Olympiske bronzemedaljevindere fra Australien
Bachmanns Teglværk

Bachmanns Teglværk A/S var et dansk teglværk.

Teglværket var til at begynde med et gårdteglværk, som nævnes første gang i 1860, men som formodentligt blev etableret året før af Jørgen Jørgensen. Han solgte den 28. april 1865 gård og teglværk til konstitueret godsinspektør på Sandbjerg Gods Johannes Jürgen Bachmann.

Fra 1907 ejedes teglværket af H.F. Bachmann. Ved hans død i 1950 blev det omdannet til et interessentskab med C.H. Bachmann som direktør. I 1970 blev selskabet omdannet til et aktieselskab med familien Bachmann som eneaktionærer. Fra 2004 var A/S Bachmanns Teglværk ejet af Vesterled Teglværk A/S og Carl Matzens Teglværker A/S. I 2010 lukkede værket og medarbejderne blev afskediget. Marc Bachmann var værkets sidste direktør.

Bachmanns Teglværk var et teknologisk forgangsværk. Som det første teglværk i Danmark indførte kammertørring i 1952, og tunnelovnen fra 1959 var også landets første til teglværksbrug.

Værkets sidste adresse var Amtsvejen 23, Sønderborg.

Kilder 
 Omtale hos Egernsund Tegl

Teglværker i Danmark
Danske virksomheder etableret i 1859
Ophørt i 2010
Virksomheder i Sønderborg
Lilibeth Cuenca Rasmussen

Lilibeth Cuenca Rasmussen (født 27. december 1970 i Manila i Filippinerne) er en dansk video- og performancekunstner.

Biografi 
Lilibeth Cuenca Rasmussen voksede op i Manila. Otte år gammel flyttede hun til Stevns i Danmark. Hun er uddannet ved det Det Kongelige Danske Kunstakademi hvor hun tog eksamen i 2002. Lilibeth Cuenca Rasmussen har været gæsteforelæser ved Kunstakademiet og på Det Fynske Kunstakademi i Odense. Family show, hendes første separatudstilling, fandt sted i 2000 i Norge på Akershus Kunstsenter i Lillestrøm. I 2006 stillede hun for første gang ud i Sverige på Gävle konstcentrum med kunstværket Woman in the Rhytm.

I sit kunstnerskab undersøger Cuenca Rasmussen socio-kulturelle forhold, med udgangspunkt i sin egen filippinsk-dansk baggrund.

Ved Venedig-biennale i 2011 repræsenterede Lilibeth Cuenca Rasmussen Danmark med kunstværket Afghan Hound.  I 2008 blev Lilibeth Cuenca Rasmussen belønnet med Eckersberg Medaillen.

Bibliografi i udvalg 
 Lilibeth Cuenca Rasmussen, Revolver Publishing by VVV, Berlin 2010,

Kilder 
 Om Lilibeth Cuenca Rasmussen på Brooklyn Museums websted, læst 19. februar 2012

Fodnoter

Eksterne henvisninger 
 Lilibeth Cuenca Rasmussens webbplats
 Lilibeth Cuenca Rasmussen återskapar Shigeko Kobutas performance Vagina Painting från 1965 på Renwick Gallery i New York 2008 
 Lilibeth Cuenca Rasmussen föreläser på Brooklyn Museum i New York i mars 2007

Performancekunstnere fra Danmark
Kunstnere fra Danmark
Personer fra Manila
Danskere i 2000-tallet
Modtagere af Eckersberg Medaillen
Personer i Kraks Blå Bog
Kvindelige kunstnere fra Danmark
Dneprbaltere

Dneprbalterne eller Dnjeprbalterne, er en teoretisk undergruppe af de østlige baltere, der boede nær floden Dnepr i bronzealderen, og senere blev assimileret af slaverne.

Dneprbalterne blev undersøgt af arkæologen Marija Gimbutas, den litauiske lingvistiker Kazimieras Buga, og af de russiske videnskabsmænd Vladimir Toporov og O.Trubachev, som analyserede hydronymer i det øvre Dnepr bassin. De har fundet næsten 800 hydronymer, der eventuelt er af baltisk eller baltoslavisk oprindelse.

Floden blev kaldt Danapir da gotiske stammer var bosat der, og grundlagde Danapirstadir (Danapir by), som senere af slaverne blev kaldt Kiew, nu byen Kyiv.

Østbaltere
Tidligere folkeslag i Europa
Hydronym

Et hydronym (fra græsk: ὕδωρ, hydor, "vand" og ὄνομα, onoma, "navn") er et egennavn på en vandmasse. Hydronymy er studiet af hydronymer og hvordan vandforekomster har fået deres navne og hvordan de overføres gennem historien. Hydronymy kan anvendes på floder, søer, indsøer og have.

Mere end de fleste toponymer, er hydronymer som sproglige elementer meget konservativ, således bevarer indvandrere ofte det tidligere anvendte navn på vandområde. For eksempel har navnet Mississippi gået fra indfødte amerikanere til moderne amerikanere (og derefter til andre sprog). Navnene på store floder er især bevaret, mens de lokale navne på små vandløb er bevaret i mindre grad.

Ordtyper
Sprogforskning
Nielsine Petersen

Nielsine Caroline Petersen (født 10. juli 1851 i Nyrup ved Nykøbing Sjælland, død 26. november 1916 i Hellerup) var en dansk billedhugger.

Hun var datter af skibsfører Mads Petersen (1875-1884) og Kirstine født Madsen (1826-ca. 1885). Hun havde fra barn vist lyst til tegning og modellering, men først efter at hun havde gennemgået en hård sygdom, fik hun i sit 24. år tilladelse til at ofre sig for kunsten. Hun kom nu til København og besøgte i nogen tid Vilhelm Kyhns tegneskole, hvorefter hun blev elev af August Saabye. Dog har hun også nydt under­visning dels hos J.A. Jerichau, dels reliefmodellering af Theobald Stein, Hun udstillede første gang på Charlottenborg Forårsudstilling i 1880, vandt i 1883 den Neuhausenske Præmie for En dansende faun, fik derpå i de følgende år understøttelser til sine studiers fortsættelse, dels af Kultusministeriet til studieophold i Paris, dels 1884 af J.J. Levins Legat, 1886 af Den Hielmstierne-Rosencroneske Stiftelse, 1887, 1888 og 1895 af Den Raben-Levetzauske Fond. I oktober 1887 vandt hun den lille guldmedalje for relieffet Naomi siger farvel til sine sønnekoner (nu i Gentofte Kirke), i 1889 fik hun Akademiets rejsestipendium (2000 kr.) og 1890 et tillæg af 1000 kr., efter at hun forinden i 1889 havde konkurreret forgæves til den store guldmedalje med relieffet Jakob tilvender sig sin fader Isaks vel­signelse. Sit stipendium anvendte hun mest til et længere ophold i Paris, hvor hun på Salonen fik "hædrende omtale" for Ismail.

I 1893 vandt hun halvdelen af Eibeschütz' Præmie for statuen Ismail. Det arbejde, som har vakt mest opmærksomhed var udstillet allerede 1884, En dreng, som fisker krabber, hvoraf et eksemplar i bronze blev købt til Statens Museum for Kunst, medens hun solgte fire eksemplarer i gips til private. Også af En dansende faun solgte hun flere eksemplarer. 1895 udstillede hun på Kvindernes Udstilling.

Nielsine Petersen fik mange opgaver for det danske hof. Hun havde til at begynde med atelier i Bredgade i København og derefter i en villa på Hultmannsvej i Hellerup, hvor hun ofte modtog besøg af fyrstelige personer. I 1901 blev hun inviteret på et elleve dage langt besøg på Buckingham Palace af dronning Alexandra og Edward VII.

Hun er begravet på Hellerup Kirkegård, hvor hendes gravmæle er udført af Andreas Clemmensen.

Petersen er gengivet i nogle avistegninger, bl.a. 1908.

Hæder 
 1883: De Neuhausenske Præmier
 1884: J.J. Levins Legat
 1886: Den Hielmstierne-Rosencroneske Stiftelse
 1887, 1888 og 1895: Den Raben-Levetzauske Fond
 1889 og 1890: Akademiets stipendium
 1890: Mention honorable, Parisersalonen
 1893: Eibeschütz' Præmie
 1907: Det anckerske Legat
 1908: Ingenio et arti
 Officier de l'Académie Française
 Den russiske fortjenstmedalje
 Sankt Anna Ordenens bånd
 Den engelske guldmedalje for kunst og videnskab

Kilder 
 

Personer i Dansk Biografisk Leksikon
Personer i Dansk Kvindebiografisk Leksikon
Personer i Kraks Blå Bog (afdøde)
Billedhuggere fra Danmark
Modtagere af De Neuhausenske Præmier
Modtagere af Ingenio et arti
Danskere i 1800-tallet
Danskere i 1900-tallet
Herstedvester Skole

Herstedvester Skole er en folkeskole i Albertslund. Den opstod ved at Birkelundskolen og Holsbjergskolen slog sig sammen i 2008. 

Skolen har ca. 1000 elever, 80 lærere og 20 pædagoger fordelt på 46 klasser og fire SFO-afdelinger.

Skolen er faseopdelt, hvilket indebærer, at skolen er delt op i 3 afdelinger, indskoling (0-3 klasse), mellemtrin (4-6 klasse) og udskoling (7-9 klasse). Lærerne på skolen er knyttet til en årgang og underviser ofte kun på denne årgang.

Eksterne henvisninger 
 Herstedvester Skoles hjemmeside

Bygninger, konstruktioner og anlæg i Albertslund
Folkeskoler i Albertslund Kommune
Etableret i 2008
Herstedlund

Herstedlund er et boligområde i den centrale del af Albertslund Kommune opført i 2000'erne. Masterplanen er fra 2002 og udarbejdet af Juul Frost Arkitekter.

Boligerne er ejerboliger i form af rækkehuse eller klyngehuse. Boligområdets fælleshus Herstedhus er tegnet af Dorte Mandrup Arkitekter.

I nærheden af Herstedlund findes Herstedlund Skole.

Eksterne links
 Herstedlund Masterplan, Juul Frost Arkitekter 
 Herstedhus, Dorte Mandrup Arkitekter 

Bygninger, konstruktioner og anlæg i Albertslund
Prins Hisahito af Akishino

Prins Hisahito af Akishino (født 6. september 2006) er det tredje barn og eneste søn af Prins Fumihito. Han er barnebarn til den tidligere kejser Akihito af Japan, og nevø til den nuværende kejser Naruhito af Japan. Prins Hisahito er nummer to i arverækkefølgen.

Referencer 

Personer fra Tokyo
Prinser fra Japan
Herstedlund Skole

Herstedlund Skole er en folkeskole i Albertslund. Den opstod ved at Vridsløselille Skole og Hyldagerskolen blev lagt sammen i 2011. 

Der går ca. 750 elever på skolen.

Eksterne henvisninger 
 Herstedlund Skoles hjemmeside

Bygninger, konstruktioner og anlæg i Albertslund
Folkeskoler i Albertslund Kommune
Egelundskolen

Egelundskolen er en folkeskole i Albertslund, som blev bygget i 1966. 

Der går ca. 500 elever på skolen.

Eksterne henvisninger 
 Egelundskolens hjemmeside 

Bygninger, konstruktioner og anlæg i Albertslund
Folkeskoler i Albertslund Kommune
Hersted Industripark

Hersted Industripark, tidligere Herstedøster Industricentrum, er et erhvervs- og industriområde i den nordlige del af Albertslund Kommune tæt på Herstedøster. Industriparken blev etableret i midten af 1960'erne, i samme periode som de første dele af Albertslund blev opført. De første virksomheder flyttede ind i 1964.

Industriparken består af området vest for Nordre Ringvej, nord for Gamle Landevej og øst for Herstedøstervej. Ved indførelsen af postnumre i Danmark i 1967 udgjorde Herstedøster Industricentrum sammen med nogle boligområder beliggende øst for Herstedøstervej en undtagelse fra reglen om, at postnumre som regel fulgte de daværende kommunegrænser. Området har stadig postnummer 2600 for Glostrup.

I 2013 vandt et team bestående af Arkitekt Kristine Jensens Tegnestue, SLETH og Norconsult en arkitektkonkurrence om en ny udviklingsplan for Hersted Industripark.

Kildehenvisninger

Eksterne links 
 Hersted Industripark 

Albertslund
Song for Guy

"Song for Guy" er en overvejende instrumental sang af den britiske sanger Elton John og er det sidste spor fra hans album A Single Man (1978). Sangen er dedikeret til Guy Burchett, bandets budbringer (runner, altmuligmand) der på tragisk vis blev dræbt på sin motorcykel i en alder af 17 år.

Indspilning og udgivelse 
Sangen begynder med en solo piano. Kort efter intro kommer et afsnit med percussion med ekstra vindspil og synthesizer. Sangen er instrumental til det sidste, hvor linjen "Life, isn't everything" gentages med melodien. Sangen er en af de få sange skrevet af Elton John alene, og er muligvis den eneste med sangtekster af hans egen hånd.

Sangen blev udgivet som albummets tredje single den 28. november 1978 i Storbritannien og i marts 1979 i USA. Sangen nåede nummer fire på UK Singles Chart i januar 1979 og nummer 110 på Billboard 200. Sangen var en moderat succes på den amerikanske adult contemporary-hitliste og nåede nummer 37 i foråret 1979.

Musikere 
Elton John – piano, mellotron, synthesizer, vokal
Ray Cooper – percussion 
Clive Franks – basguitar

Eksterne henvisninger 
Officiel tekst

Elton John-sange
Singler fra 1978